Mohon Perlindungan Dari Kejahatan Syaitan & Manusia, Amalkan Doa Ringkas Ini Setiap Masa!

Sebagai umat manusia, kita pastinya tidak dapat lari dari kesilapan. Kesilapan itu seringkali terjadi sesama kita, samaada dengan ahli keluarga, rakan-rakan ataupun orang lain. Oleh kerana itulah, kadang-kala kesilapan membawa kepada kebencian. Dalam dunia ini, pastinya kita tidak dapat lari dari kejahatan orang lain yang mungkin kadang kala tidak berpuas hati dengan kehidupan kita.

Kadang-kala Allah S.W.T menguji kita dengan dugaan yang datangnya dari kejahatan orang lain, namun percayalah setiap dugaan yang diturunkan kepada kita itu pastinya sesuai dengan kekuatan diri kita. Maka, kita sebagai umat Islam selalu disarankan untuk berdoa kepada Allah S.W.T untuk terlindung dari kejahatan manusia.

Kamu boleh membaca doa pendek untuk meminta dijauhi dari kejahatan fitnah. Doa tersebut merupakan petikan dari Surat Yunus Ayat 85-86.

Doanya ialah:

Rabbana la taj’alna fitnatan lil qaumidz dzalimin. Wa najjina birahmatika minal qaumil kafirin.

Ertinya,

” Ya Tuhan kami. Semoga Engkau tidak menjadikan kami sasaran fitnah bagi kaum yang zalim (buruk amal perbuatannya), dan pastinya Engkau pun berkenan menyelamatkan kami dengan rahmat-Mu dari (tipu daya) orang-orang yang kafir (mengingkari dan memusuhi ajaran-ajaran-Mu).”

Semoga doa pendek ini dapat melindungi kita dari segala kejahatan yang ada di atas muka bumi ini dan akan terus dipelihara oleh Allah S.W.T. InsyaALLAH! Selamat beramal!


Jika Terjaga Di Malam Hari, Amalkan Doa Ringkas Ini Serta Zikir Mudah Untuk Mendapat Kebaikan Dari Allah S.W.T.

Membaca doa di malam hari antara waktu yang disarankan kerana Allah SWT suka dengan hambanya yang terjaga di malam hari dan membaca doa kepada-Nya. InsyaAllah doa akan dimakbulkan.

Tahukah kamu jenis doa yang sesuai dibacakan ketika di malam hari? Jom amalkan barisan doa dan zikir mudah ini untuk mendapat ganjaran pahala dan kebaikan dari-Nya.

Dari Ubadah bin Shamit Radhiallahu’anhu, dari Rasulullah Shallallahu’alaihi wasallam beliau bersabda:

“Barangsiapa yang terjaga di malam hari, kemudian dia membaca:

لا إله إلا الله, وحده لا شريك له, له الملك وله الحمد, وهو على كل شيء قدير, الحمد لله, وسبحان الله, ولا إله إلا الله, والله أكبر, ولا حول ولا قوة إلا بالله

Laa ilaaha illallaah, wahdahu laa syariikalah, lahul mulku wa lahul hamd, wa huwa ‘alaa kulli syai-in qodiir, Alhamdulillaah, wa Subhaanallaah, wa laa ilaaha illallaah, wallaahu akbar, wa laa haula wa laa quwwata illaa billaah.

Maksudnya: Tidak ada Tuhan yang berhak disembah selain Allah, Yang Maha Esa, tidak ada sekutu bagiNya;

Atau dengan mengucap kalimah;

اللهم اغفر لي

Allaahummaghfir lii.

Ya Allah, ampunilah dosa saya.

Atau dia berdoa (dengan doa yang lain), maka akan dikabulkan doanya, jika dia berwudhu dan melaksanakan solat, maka akan diterima solatnya – al-Bukhari 1103, Abu Dawud 5060, Tirmidzi 3414 dan Ibnu Majah 3878.

Tidak susah kan untuk mendapat pahala di malam hari? Apa yang penting, kita haruslah sentiasa mengingati Allah S.W.T setiap masa kerana sesungguhnya Allah S.W.T ialah Maha Pencipta kita. Selamat beramal!


Berbadan Gemuk Tapi Stail Fesyen Masih ‘On-Point’, Ini 5 Tip Fesyen Untuk Anda Yang Bersaiz Besar!

Landskap fesyen hari ini semakin berkembang luas tanpa meletakkan sebarang batasan. Tidak kira jantina, warna kulit, saiz badan dan juga ketinggian anda, fesyen hari ini meraikan kepelbagaian sisi diri anda.

Jadi, bagi anda yang bersaiz besar ataupun bertubuh gempal, usah malu untuk meraikan stail fesyen anda hanya kerana saiz tubuh anda. Cuba amalkan tip fesyen ini untuk anda gunakan sebagai rujukan fesyen anda.

1. Fahami bentuk badan anda

Setiap pakaian semestinya memiliki potongan saiz yang berbeza. Tidak semua saiz mewakili bentuk badan. Oleh itu, anda dinasihatkan untuk memilih pakaian yang sesuai dengan tubuh badan anda.

Fahami juga tentang jenis rekaan dan potongan yang ingin anda sarungkan. Harus diingat, pakaian yang terlalu besar dan longgar akan membuatkan anda kelihatan lebih berisi manakala jika terlalu sendat membuatkan anda tidak selesa. Jadi, apa kata anda cuba dahulu sebelum membelinya!

2. Jangan penat untuk mencari

Tidak mengapa jika anda luangkan waktu untuk mencari baju yang bersaiz besar di mana-mana pasaraya dan jenama. Asalkan ianya menepati citarasa dan sesuai dengan bentuk badan anda, usaha itu pasti berbaloi! Jangan takut untuk mencuba pakaian yang dijual di kedai biasa. Anda tidak akan tahu jika tidak mencubanya sendiri.

3. Ketahui ukuran badan anda

Bagi anda yang bertubuh gempal, adalah lebih baik jika anda mengetahui ukuran badan. Ini memudahkan anda untuk mencari pakaian mengikut saiz badan anda. Beli pita pengukur untuk mengukur supaya anda tidak perlu mencuba dua tiga helai saiz pakaian ketika membeli belah.

4. Permainan warna terang

Ini sudah tahun 2021 dan bakal menjelma tahun 2022 Tiada lagi istilah ‘orang berbadan gemuk tidak sesuai dengan warna terang!’. Salah belaka! Walaupun warna hitam membuatkan anda nampak lebih kurus, tapi tidak salah untuk mencuba warna yang terang asalkan permainan warna sesuai dengan ton kulit anda. Jika tidak yakin dengan helaian berona terang, anda boleh bermain dengan aksesori yang tepat.

5. Bijak memilih fabrik

Ketahui fabrik pakaian yang sesuai untuk bentuk tubuh. Bagi yang bersaiz besar, pilihan fabrik mungkin memerlukan sedikit belanja bagi mendapatkan helaian yang sesuai dengan bentuk badan. Minta nasihat dari tukang jahit yang berpengalaman, mereka lebih tahu apa yang sesuai.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Ini Senarai Produk Yang Di Iktiraf Oleh Pakar Perlu Anda Miliki Untuk Wajah Muda Berseri

Kulit anda merupakan aset dan ciri terpenting yang menyumbang kepada kecantikan anda. Itulah sebabnya menjalani rutin penjagaan kulit adalah tugas penting, yang sayangnya banyak yang tidak dihiraukan.

Sangat penting untuk memberikan kulit kita sedikit pelindungan untuk mengelakkan dari jerawat, merawat kedutan dan menjaga kulit agar kelihatan sihat dan berseri! Dalam meraikan bulan kesedaran Penjagaan Kulit Nasional pada bulan September ini,

Beberapa senarai kegemaran sepanjang masa yang telah diiktiraf anugerah kecantikan selama bertahun-tahun. Berikut produ yang anda boleh masukkan dalam senarai rutin kecantikan anda

Anda tidak perlu menghabiskan berjam-jam di klinik pakar dermatologi untuk mendapatkan rawatan pengelupasan kimia. Yang anda perlukan hanyalah 2 minit setiap hari untuk kulit yang lebih halus, lebih bersih dan sihat dari dalam ke luar. Rawatan harian dua langkah yang mudah digunakan terdiri daripada 7 asid, antioksidan dan vitamin untuk mengangkat kulit mati, minyak berlebihan dan kekotoran, sambil memperbaiki nada dan tekstur yang tidak rata. Dr. Dennis Gross Alpha Beta® Extra Strength Daily Peel dicipta untuk kegunaan harian.

Rihanna mempunyai kekuatan untuk menjual sebarang produk yang dilancarkan dalam beberapa minit. Pelembap Pelindung Matahari Fenty Skin Hydra Vizor Invisible Broad Spectrum SPF 30, hibrid pelembap-pelindung matahari berkuasa tinggi di pasaran, semuanya hasil dari ramuan-ramuan yang unggul seperti kalahari Desert lemon, niacinamide, hyaluronic acid, lidah buaya dan baobab yang menjanjikan kulit yang tidak terhidrat dan licin setelah aplikasi pertama. Krim berwarna merah jambu menyatu dengan sekata dengan semua warna kulit, menjadikannya sesuai untuk digunakan di bawah lapisan solekan. Ketahui lebih lanjut mengenai produk yang berjaya dicapai di sini.

OLEHENRIKSEN Banana Bright Vitamin C Serum adalah kekuatan yang harus anda miliki. Serum terlaris ini dengan serta-merta mencerahkan kulit dan melindungi kulit daripada pencemaran berbahaya yang sering kita dedahkan setiap hari. Bahagian monumental dari Truth Collection, dengan tekstur baldu yang menakjubkan menawarkan Vitamin C tahap tinggi bukan sahaja dapat meningkatkan cahaya di wajah anda, tetapi juga mengisi kulit pada tahap sel untuk merangsang pengeluaran kolagen dan mengoptimumkan keanjalan kulit wajah.

Laneige, jenama penjagaan kulit Korea yang terkenal, dengan bangga memperkenalkan Perfect Renew Youth Retinol Eye Cream For Face sebagai tambahan terbaru untuk rangkaian anti-penuaan. Laneige telah menyempurnakan formulasi yang lebih dari sekadar mencegah kedutan, tetapi juga untuk mengurangkan kedutan dan meningkatkan menegangkan kulit.

Formula selamat untuk pemula ini sesuai untuk seluruh wajah dengan ketulenan Retinol 95% yang selamat yang merangsang pengeluaran kolagen dan mengurangkan jumlah kedutan dan liang pori. Rangsangan kolagen juga disokong oleh Asid Hyaluronik 5D untuk mencegah degradasi kolagen, membantu penyerapan retinol dan menggebukan kulit.

Belum bersedia untuk ke spa, tetapi bosan dengan kulit kusam dan bermasalah setiap kali anda melihat sekilas diri anda di cermin? Nah! Dengan adanya Optimizer Voyage Tri-Light ++ yang memenangi anugerah Skin Inc yang menggabungkan kekuatan kromoterapi dan terapi sonik untuk meningkatkan prestasi penjagaan kulit anda hanya dalam 10 minit. Semuanya bagi memberikan keselesaan rawatan hanya di rumah anda sendiri. Seperti tongkat sihir, memancarkan lampu LED yang diilhamkan oleh NASA ke seluruh kulit anda dengan gerakan bulat yang menenangkan, dipasangkan dengan My Daily Dose Cocktail Serums, akan mengubah warna kulit anda menjadi versi yang terbaik.

BELI DI SINI:


Hannah Delisha Faham Kesukaran Untuk Kekal Istiqamah – “Lumrah Iman Manusia Turun Dan Naik…”

Penghijrahan yang berlaku dalam kehidupan seseorang itu bukanlah semudah yang di sangka. Banyak rintangan perlu di tempuhi dalam mengekalkan iman dan taqwa kepada yang Maha Esa.

Pelakon Hannah Delisha tidak menafikan untuk kekal istiqamah itu amat sukar sekali. Meski pun sudah berhijab sejak 3 tahun lalu, dia masih melalui dugaan yang menggoda keimanannya.

“Bukan tempat saya untuk menghakimi mereka yang membuat keputusan tidak lagi bertudung kerana kita hanya manusia biasa yang mana iman turun dan naik,

“Sudah lumrah sebagai manusia, adakalanya iman kita turun dan berkurang yang mana saya pun pernah mengalaminya,

“Contohnya ketika penggambaran di luar, nampak orang pakai ‘dress’ dan rambut mengerbang, terkenang sebelum bertudung dulu. Rasa seperti seronoknya kerana tidak panas,

“Jadi apabila berdepan dengan momen sebegitu, saya pilih untuk tidak berfikir mengenainya. Ini keputusan yang telah dibuat dan harus diteruskan.” kata Hannah mengenai perkara ini.

Seketika dahulu, dia juga pernah melihat  komen “semoga istiqamah” pada hantaran selebriti yang mulai berhijrah. Pada awalnya dia tidak faham apa yang dimaksudkan dengan itu.

“Sebelum berhijab dan nampak komen sebegitu, saya kurang memahami maksudnya. Apabila diri sendiri yang melaluinya, baru saya mendalami komen itu,

“Mudah diungkapkan namun bukan mudah untuk dilakukan. Jadi apabila saya sudah bertudung, baru saya memahami maksud komen itu. Istiqamah itu ternyata bukan mudah.” ujarnya lagi.

Pelakon berasal dari Singapura itu turut berkongsi penghijrahannya bertudung pada September 2020. Dia membuat satu rakaman video yang telah dimuat naik di saluran YouTube miliknya.